title: 2012/606/EU: Euroopan parlamentin päätös, 10. toukokuuta 2012 , vastuuvapauden myöntämisestä Clean Sky -yhteisyrityksen talousarvion toteuttamisesta varainhoitovuonna 2010#Euroopan parlamentin päätöslauselma, 10. toukokuuta 2012 , joka sisältää huomautukset, jotka ovat erottamaton osa päätöstä vastuuvapauden myöntämisestä Clean Sky -yhteisyrityksen talousarvion toteuttamisesta varainhoitovuonna 2010

text:
               17.10.2012

               FI

               Euroopan unionin virallinen lehti

               L 286/313

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä Clean Sky -yhteisyrityksen talousarvion toteuttamisesta varainhoitovuonna 2010
   (2012/606/EU)
   EUROOPAN PARLAMENTTI, joka

               —

               ottaa huomioon Clean Sky -yhteisyrityksen lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Clean Sky -yhteisyrityksen tilinpäätöksestä varainhoitovuodelta 2010 sekä yhteisyrityksen vastaukset (1),

               —

               ottaa huomioon neuvoston 21. helmikuuta 2012 antaman suosituksen (06086/2012 – C7-0050/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Clean Sky -yhteisyrityksen perustamisesta 20 päivänä joulukuuta 2007 annetun neuvoston asetuksen (EY) N:o 71/2008 (3) ja erityisesti sen 11 artiklan 4 kohdan,

               —

               ottaa huomioon Clean Sky -yhteisyrityksen varainhoitoa koskevat säännökset, jotka sen hallintoneuvosto hyväksyi 7 päivänä marraskuuta 2008 annetulla päätöksellä,

               —

               ottaa huomioon tilintarkastustuomioistuimen 8 päivänä helmikuuta 2011 antaman lausunnon nro 2/2011 Clean Sky -yhteisyritykseen sovellettavista varainhoitoa koskevista säännöksistä,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0115/2012),

               1.

               myöntää Clean Sky -yhteisyrityksen toimitusjohtajalle vastuuvapauden yhteisyrityksen talousarvion toteuttamisesta varainhoitovuonna 2010;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Clean Sky -yhteisyrityksen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 368, 16.12.2011, s. 8.

      (2)  EYVL L 248, 16.9.2002, s. 1.

      (3)  EUVL L 30, 4.2.2008, s. 1.

      (4)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      10. toukokuuta 2012,
      joka sisältää huomautukset, jotka ovat erottamaton osa päätöstä vastuuvapauden myöntämisestä Clean Sky -yhteisyrityksen talousarvion toteuttamisesta varainhoitovuonna 2010
      EUROOPAN PARLAMENTTI, joka

                  —

                  ottaa huomioon Clean Sky -yhteisyrityksen lopullisen tilinpäätöksen varainhoitovuodelta 2010,

                  —

                  ottaa huomioon tilintarkastustuomioistuimen kertomuksen Clean Sky -yhteisyrityksen tilinpäätöksestä varainhoitovuodelta 2010 sekä yhteisyrityksen vastaukset (1),

                  —

                  ottaa huomioon neuvoston 21. helmikuuta 2012 antaman suosituksen (06086/2012 – C7-0050/2012),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon Clean Sky -yhteisyrityksen perustamisesta 20 päivänä joulukuuta 2007 annetun neuvoston asetuksen (EY) N:o 71/2008 (3) ja erityisesti sen 11 artiklan 4 kohdan,

                  —

                  ottaa huomioon Clean Sky -yhteisyrityksen varainhoitoa koskevat säännökset, jotka sen hallintoneuvosto hyväksyi 7 päivänä marraskuuta 2008 annetulla päätöksellä,

                  —

                  ottaa huomioon tilintarkastustuomioistuimen 8 päivänä helmikuuta 2011 antaman lausunnon nro 2/2011 Clean Sky -yhteisyritykseen sovellettavista varainhoitoa koskevista säännöksistä,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0115/2012),

                  A.

                  ottaa huomioon, että Clean Sky -yhteisyritys (jäljempänä ’yhteisyritys’) perustettiin joulukuussa 2007 kymmeneksi vuodeksi vauhdittamaan puhtaan lentoliikenneteknologian kehittämistä, validointia ja demonstrointia unionissa, jotta sitä voitaisiin ottaa käyttöön mahdollisimman pian;

                  B.

                  ottaa huomioon, että yhteisyritys aloitti itsenäisen toimintansa marraskuussa 2009;

                  C.

                  ottaa huomioon, että tilintarkastustuomioistuin totesi saaneensa kohtuullisen varmuuden siitä, että yhteisyrityksen varainhoitovuoden 2010 tilit ovat luotettavat ja että tilien perustana olevat toimet ovat lailliset ja asianmukaiset;

                  D.

                  ottaa huomioon, että unioni osarahoittaa yhteisyritystä kymmenen vuoden ajan enintään 800 000 000 eurolla tutkimuksen seitsemännen puiteohjelman talousarviosta;

                  E.

                  ottaa huomioon, että varainhoitovuonna 2010 yhteisyrityksen talousarvio oli 168 553 053 euroa;

         Talousarvio- ja varainhallinto

                  1.

                  toteaa, että yhteisyrityksen vuoden 2010 talousarvio ei täyttänyt rakenteeltaan eikä esitystavaltaan vaatimuksia, jotka esitetään sen perustamisasetuksessa (EY) N:o 71/2008 ja sen varainhoitoa koskevissa säännöksissä; on saanut yhteisyritykseltä saatujen tietojen perusteella sen käsityksen, että talousarvion rakennetta ja esitystapaa on mukautettu vuoden 2011 talousarviossa; kehottaa tilintarkastustuomioistuinta vakuuttamaan vastuuvapauden myöntävälle viranomaiselle, että yhteisyrityksen talousarvion rakenne ja esitystapa ovat nyt täysin sen perustamisasetuksen (EY) N:o 71/2008 ja sen varainhoitoa koskevien säännösten mukaisia;

                  2.

                  panee merkille, että yhteisyrityksen lopullinen talousarvio sisälsi 168 000 000 euroa maksusitoumusmäärärahoja ja 129 000 000 euroa maksumäärärahoja;

                  3.

                  tähdentää, että yhteisyrityksen lopullisen tilinpäätöksen mukaan maksusitoumusmäärärahojen käyttöaste oli 96 prosenttia mutta maksumäärärahojen vain 58 prosenttia; panee huolestuneena merkille, että tämä merkitsee sitä, että toiminnan täytäntöönpano on viivästynyt merkittävästi alkuperäissuunnitelmasta;

                  4.

                  on huolissaan yhteisyrityksen talousarvion alhaisesta toteutusasteesta varainhoitovuonna 2010 ja pitää valitettavana, että käteisvarat olivat vuoden lopussa 53 000 000 euroa eli 41 prosenttia käytettävissä olevista maksumäärärahoista;

         Sisäisen valvonnan järjestelmät

                  5.

                  panee merkille, että tilintarkastustuomioistuimen mukaan yhteisyritys ei pannut vuonna 2010 täysimääräisesti täytäntöön sisäisen valvonnan menettelyjään eikä varainhoidon tietojärjestelmiään ja että sen on panostettava edelleen menoilmoitusten validointiin sovellettaviin ennakkotarkastusmenettelyihin; kehottaa yhteisyritystä toteuttamaan tarvittavat toimet pannakseen täysimääräisesti täytäntöön sisäisen valvonnan menettelynsä ja varainhoidon tietojärjestelmänsä;

                  6.

                  toteaa yhteisyrityksen vuoden 2010 vuotuisen toimintakertomuksen perusteella, että se loi integroitujen teknologioiden demonstraatioita varten tarkistuslistan parantaakseen jätettyjen menoilmoitusten laatua ja selventääkseen tiettyjen pyyntöjä koskevien näkökohtien raportointiin liittyviä tarpeita;

                  7.

                  panee merkille, että yhteisyritys hylkäsi menoilmoitukset, jos osakas tai assosiaatiojäsen ei ollut toimittanut avustussopimuksissa esitetyn toimeksiannon mukaisesti vaadittua tarkastustodistusta; panee erityisesti merkille, että lopullisen tilinpäätöksen mukaan yhteisyritys validoi vuonna 2010 vuosien 2008 ja 2009 hankkeiden toteuttamista koskevia osakkaiden menoilmoituksia ja että tiettyjen kustannusten tukikelpoisuuden arvioinnin perusteella menoista hylättiin noin 11 prosenttia; panee tyytyväisenä merkille, että yhteisyritys peri takaisin liiallisia ennakkomaksuja;

                  8.

                  toteaa, että tilintarkastustuomioistuimen mukaan neljässä tapauksessa yhteisyritys ei ollut menoilmoituksia validoidessaan ottanut huomioon tarkastustodistuksiin sisältyviä poikkeuksia; kehottaa yhteisyritystä näin ollen ottamaan menoilmoituksia validoidessaan asianmukaisesti huomioon tarkastustodistuksiin sisältyvät poikkeukset;

                  9.

                  vahvistaa vuotuisen toimintakertomuksen perusteella, että yhteisyritys on kehittänyt jälkitarkastusstrategian, joka hyväksyttiin joulukuussa 2010; kehottaa yhteisyritystä tiedottamaan vastuuvapauden myöntävälle viranomaiselle strategian täytäntöönpanotasosta ja saavutetuista tuloksista; pyytää lisäksi tilintarkastustuomioistuinta arvioimaan strategiaa ja tiedottamaan päätelmistään vastuuvapauden myöntävälle viranomaiselle;

                  10.

                  vahvistaa vuotuisen toimintakertomuksen perusteella, että yhteisyritys on käynnistänyt yhdessä IMI-yhteisyrityksen (innovatiivisia lääkkeitä koskevaa yhteistä teknologia-aloitetta toteuttava yhteisyritys) ja polttokenno- ja vetyteknologian alalla toimivan yhteisyrityksen kanssa ulkoisten yritysten jälkitarkastuspalveluja koskevan hankintamenettelyn; panee merkille, että ensimmäiset jälkitarkastukset oli tarkoitus toteuttaa vuoden 2011 jälkipuoliskolla sen jälkeen, kun sopimukset tarjouskilpailujen voittajien kanssa on allekirjoitettu;

                  11.

                  panee merkille, että tilintarkastustuomioistuimen mukaan yhteisyrityksen tietotekniikkaa koskeva hallinto ja käytännöt ovat sen kokoon ja tehtäviin nähden riittäviä; korostaa kuitenkin, että tietoteknisen strategian suunnitteluun ja seurantaan, turvallisuusperiaatteisiin ja -sääntöihin, tietoteknisten riskien hallintaan ja toiminnan jatkuvuussuunnitelmaan sekä palautumissuunnitelmaan liittyvien toimintaperiaatteiden ja menettelyjen vakioiminen on jäljessä tavoitteista; kehottaa yhteisyritystä korjaamaan tilanteen ja toimittamaan vastuuvapauden myöntävälle viranomaiselle ajantasaistetun kertomuksen asiasta;

                  12.

                  panee merkille, että yhteisyrityksen tilinpitäjä validoi talous- ja kirjanpitojärjestelmät (ABAC ja SAP); toteaa kuitenkin, että perustana olevia toimintaprosesseja ei validoitu, varsinkaan järjestelmää, jonka avulla saadaan menoilmoitusten validointia koskevia taloudellisia tietoja; kehottaa yhteisyritystä korjaamaan tilanteen ja toimittamaan vastuuvapauden myöntävälle viranomaiselle ajantasaistetun kertomuksen asiasta;

                  13.

                  panee tyytyväisenä merkille, että yhteisyritys hyväksyi kattavan strategisen sisäisen tarkastuksen suunnitelman kaudeksi 2010–2012; pitää kuitenkin valitettavana, että tietyt keskeiset prosessit, kuten menoilmoitusten ennakkoon tehtävä validointi ja jälkitarkastukset, oli määrä käynnistää vasta vuonna 2011;

         Ehdotuspyynnöt ja hankkeita koskevat neuvottelut

                  14.

                  toteaa, että yhteisyritykseltä saatujen tietojen mukaisesti se käynnisti vuonna 2010 viisi ehdotuspyyntöä; huomauttaa, että vuotuisesta toimintakertomuksesta puuttuvat kyseisiin ehdotuspyyntöihin liittyvät tilastot, jotka oli tarkoitus sisällyttää liitteeseen 6; vaatii yhteisyritystä julkaisemaan ne;

                  15.

                  panee merkille, että vuotuisen toimintakertomuksen mukaan yhteisyritys kutsui vuonna 2010 kolme tarkkailijaa varmistamaan arvioinnin avoimuuden; toteaa yhteisyritykseltä saatujen tietojen perusteella, että jokainen heistä pystyi osallistumaan täysimääräisesti kaikkiin arviointivaiheisiin samoin kuin neuvottelukokouksiin;

                  16.

                  pyytää yhteisyritystä tiedottamaan vastuuvapauden myöntävälle viranomaiselle varmennusmekanismeista, joiden avulla se varmistaa asiantuntijoiden ja tarkkailijoiden täyden riippumattomuuden ja vähentää näin eturistiriitojen riskiä tarjousten arvioinnissa;

                  17.

                  korostaa, että yhteisyritys mainitsi vuotuisessa toimintakertomuksessaan, että tarkkailijoiden arviointikertomukset löytyvät yhteisyrityksen verkkosivustolta; pahoittelee kuitenkin, ettei näin ole, ja kehottaa yhteisyritystä siksi julkaisemaan kertomukset välittömästi;

         Immateriaalioikeuksien suoja

                  18.

                  korostaa, että yhteisyritys ei ollut vielä vuoden 2010 loppuun mennessä saanut päätökseen sisäisiä menettelyjä, joiden avulla valvotaan konsortio- ja avustussopimuksiin sisältyvien, tutkimustulosten suojaa, käyttöä ja levittämistä koskevien sääntöjen noudattamista;

         Toiminta

                  19.

                  toteaa, että komission ensimmäinen yhteisyritystä koskeva väliarviointi tehtiin vuoden 2010 lopussa; toteaa, että väliarvioinnissa tuotiin esille seuraavat puutteet:

                              —

                              huomattavat viivästykset alkuperäissuunnitelmiin verrattuna, koska yhteisyrityksen sisäisten menettelyjen ja sääntöjen vahvistamisessa sekä ryhmien kokoamisessa oli ongelmia

                              —

                              alhaalta ylöspäin suuntautuvassa toimintasuunnitelmassa havaittiin kesäkuussa 2010 teknisiä viivästyksiä

                              —

                              yhteisyrityksen käynnistämiseen ei ollut valmistauduttu hallinnollisesti eikä teknisesti;

                  20.

                  huomauttaa, että ensimmäisessä väliarvioinnissa yhteisyritykselle annettiin 34 suositusta ja sen hallintoneuvostolle 8 suositusta; pyytää yhteisyritystä tiedottamaan vastuuvapauden myöntävälle viranomaiselle toimista, joita ensimmäisen väliarvioinnin tulosten perusteella on toteutettu;

         Sisäinen tarkastus

                  21.

                  panee merkille, että yhteisyrityksen varainhoitoa koskevia säännöksiä ei ole vielä tarkistettu siten, että niihin sisältyisi maininta koko yleistä talousarviota koskevista komission sisäisen tarkastajan toimivaltuuksista;

                  22.

                  toteaa kuitenkin, että komissio ja yhteisyritys ovat ryhtyneet toimiin varmistaakseen, että komission sisäisen tarkastuksen ja yhteisyrityksen sisäisen tarkastuksen toiminnon toiminta-alat määritetään selkeästi;

         Isäntävaltion kanssa ei ole tehty sopimusta

                  23.

                  kehottaa toistamiseen yhteisyritystä tekemään Belgian kanssa pikaisesti sopimuksen toimistotiloista, erioikeuksista ja vapauksista sekä muusta Belgian isäntävaltiona sille antamasta tuesta yhteisyrityksen perustamisasetuksen (EY) N:o 71/2008 mukaisesti; panee merkille, että yhteisyrityksen vastauksen mukaan isäntävaltiosopimuksen luonnos on toimitettu Belgian hallituksen hyväksyttäväksi;

         Yleisiä huomioita yhteisyrityksistä

                  24.

                  korostaa, että komissio on tähän mennessä perustanut seitsemän yhteisyritystä Euroopan unionin toiminnasta tehdyn sopimuksen 187 artiklan nojalla; panee merkille, että kuusi yhteisyritystä (IMI, ARTEMIS, ENIAC, Clean Sky, FCH ja ITER-F4E) toimivat tutkimusalalla komission tutkimuksen ja innovoinnin pääosaston ja tietoyhteiskunnan ja viestinten pääosaston alaisuudessa ja että yhdelle yhteisyritykselle on annettu tehtäväksi kehittää uusi ilmaliikenteen hallintajärjestelmä (SESAR) eli se toimii liikennealalla ja sen toimintaa valvoo liikenteen ja liikkumisen pääosasto;

                  25.

                  panee merkille, että yhteisyritysten varojen ohjeelliseksi kokonaismääräksi määritettiin koko toimintakaudelle 21 793 000 000 euroa;

                  26.

                  panee merkille, että unionin kokonaisosuudeksi yhteisyrityksistä määritettiin koko toimintakaudelle 11 489 000 000 euroa;

                  27.

                  panee merkille, että varainhoitovuonna 2010 Euroopan unionin osuus yhteisyritysten talousarviosta oli 505 000 000 euroa;

                  28.

                  kehottaa komissiota välittämään vastuuvapauden myöntävälle viranomaiselle vuosittain konsolidoidut tiedot kokonaisrahoituksesta, jonka kukin yhteisyritys saa vuosittain unionin yleisestä talousarviosta, jotta varmistetaan avoimuus ja selvyys unionin varojen käytöstä ja palautetaan eurooppalaisten veronmaksajien luottamus;

                  29.

                  panee tyytyväisenä merkille ARTEMIS-yhteisyrityksen aloitteen sisällyttää vuotuiseen toimintakertomukseensa tietoja meneillään olevien hankkeiden valvonnasta ja arvioinnista; katsoo, että myös muiden yhteisyritysten olisi sovellettava tätä käytäntöä;

                  30.

                  palauttaa mieliin, että yhteisyritykset ovat julkis- ja yksityissektorin kumppanuuksia ja että näin ollen niissä yhdistyvät julkiset ja yksityiset intressit; katsoo, että näissä olosuhteissa eturistiriidan todennäköisyyttä ei pitäisi sivuuttaa vaan se pitäisi käsitellä asianmukaisesti; pyytääkin yhteisyrityksiä ilmoittamaan vastuuvapauden myöntävälle viranomaiselle niistä varmennusmekanismeista, joita niiden rakenteissa on olemassa ja jotka mahdollistavat eturistiriitojen asianmukaisen hoidon ja estämisen;

                  31.

                  panee merkille, että yhteisyritykset ovat suhteellisen pieniä rakenteita ja että ne ovat keskittyneet maantieteellisesti, lukuun ottamatta yhteisyritystä ITERiä ja fuusioenergian kehittämistä varten; katsoo siksi, että niiden olisi yhdistettävä resurssejaan mahdollisuuksien mukaan;

                  32.

                  pyytää tilintarkastustuomioistuinta antamaan vastuuvapauden myöntävälle viranomaiselle tietoa siitä, mitä jatkotoimia on aiheutunut huomautuksista, joita se teki kunkin yhteisyrityksen osalta niiden varainhoitovuoden 2011 tilinpäätöksiä koskevissa kertomuksissaan;

                  33.

                  pyytää tilintarkastustuomioistuinta toimittamaan kohtuullisessa määräajassa parlamentille erityiskertomuksen lisäarvosta, jota yhteisyritysten perustamisesta on saatu unionin tutkimusta, teknologista kehitystyötä ja esittelyä koskevien ohjelmien alalla; panee lisäksi merkille, että kyseisessä kertomuksessa olisi esitettävä myös arvio yhteisyritysten tehokkuudesta.

         (1)  EUVL C 368, 16.12.2011, s. 8.

         (2)  EYVL L 248, 16.9.2002, s. 1.

         (3)  EUVL L 30, 4.2.2008, s. 1.

         (4)  EYVL L 357, 31.12.2002, s. 72.


title: 2013/604/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Eurojust-yksikön talousarvion toteuttamisesta varainhoitovuonna 2011#Euroopan parlamentin päätöslauselma, annettu 17 päivänä huhtikuuta 2013 , joka sisältää huomautukset, jotka ovat erottamaton osa päätöstä vastuuvapauden myöntämisestä Eurojust-yksikön talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/308

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä Eurojust-yksikön talousarvion toteuttamisesta varainhoitovuonna 2011
   (2013/604/EU)
   EUROOPAN PARLAMENTTI, joka

               —

               ottaa huomioon Eurojust-yksikön lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Eurojust-yksikön tilinpäätöksestä varainhoitovuodelta 2011 sekä yksikön vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Eurojust-yksikön perustamisesta vakavan rikollisuuden torjunnan tehostamiseksi 28. helmikuuta 2002 tehdyn neuvoston päätöksen 2002/187/YOS (4) ja erityisesti sen 36 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0072/2013),

               1.

               myöntää Eurojust-yksikön hallinnolliselle johtajalle vastuuvapauden yksikön talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Eurojust-yksikön hallinnolliselle johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 180.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EYVL L 63, 6.3.2002, s. 1.

      (5)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä Eurojust-yksikön talousarvion toteuttamisesta varainhoitovuonna 2011
      EUROOPAN PARLAMENTTI, joka

                  —

                  ottaa huomioon Eurojust-yksikön lopullisen tilinpäätöksen varainhoitovuodelta 2011,

                  —

                  ottaa huomioon tilintarkastustuomioistuimen kertomuksen Eurojust-yksikön tilinpäätöksestä varainhoitovuodelta 2011 sekä yksikön vastaukset (1),

                  —

                  ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

                  —

                  ottaa huomioon Eurojust-yksikön perustamisesta vakavan rikollisuuden torjunnan tehostamiseksi 28. helmikuuta 2002 tehdyn neuvoston päätöksen 2002/187/YOS (4) ja erityisesti sen 36 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0072/2013),

                  A.

                  ottaa huomioon, että Haagissa sijaitseva Eurojust-yksikkö perustettiin neuvoston päätöksellä 2002/187/YOS;

                  B.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että Eurojust-yksikön varainhoitovuoden 2011 tilit ovat luotettavat ja tilien perustana olevat toimet ovat lailliset ja asianmukaiset;

                  C.

                  ottaa huomioon, että parlamentti myönsi 10. toukokuuta 2012 Eurojust-yksikön hallinnolliselle johtajalle vastuuvapauden Eurojust-yksikön talousarvion toteuttamisesta varainhoitovuonna 2010 ja päätökseen liitetyssä päätöslauselmassa (6) muun muassa

                              —

                              pyysi yksikköä tiedottamaan vastuuvapauden myöntävälle viranomaiselle toimista, joita on toteutettu, jotta voitaisiin välttää määrärahojen siirto vuodelta toiselle;

                              —

                              oli huolestunut siitä, että tilintarkastustuomioistuin oli jälleen todennut puutteita palvelukseenottomenettelyjen suunnittelussa ja täytäntöönpanossa; pani merkille varsinkin avointen tointen edelleen liian suuren osuuden (13 prosenttia), vaikka osuus olikin pienempi kuin vuonna 2009 (24 prosenttia) ja vuonna 2008 (28 prosenttia);

                              —

                              kehotti yksikköä myös laatimaan monivuotisen tietotekniikkastrategiaa koskevan suunnitelman sekä operatiivisille että tukitoimille;

                              —

                              kehotti yksikköä käsittelemään asianmukaisella tavalla sisäisen tarkastuksen esittämiä suosituksia ja ilmoittamaan vastuuvapauden myöntävälle viranomaiselle tältä osin toteutetuista toimista;

                  D.

                  ottaa huomioon, että Eurojust-yksikön talousarvio varainhoitovuodeksi 2011 oli 31 357 900,47 euroa, kun se oli 32 241 523,92 euroa vuonna 2010, mikä merkitsee 2,91 prosentin vähennystä;

                  E.

                  ottaa huomioon, että unionin maksuosuus Eurojust-yksikön talousarviosta vuonna 2011 oli 31 333 740 euroa, kun se oli 30 163 220 euroa vuonna 2010, mikä merkitsee 5,20 prosentin lisäystä;

                  F.

                  ottaa huomioon, että Eurojust-yksikön talousarvion toteutuma vuonna 2011 oli yhteensä 2 496 985,21 euroa positiivinen;

         Talousarvio- ja varainhallinto

                  1.

                  panee merkille vuoden 2011 tilinpäätöksestä, että Eurojust-yksikölle osoitettiin unionin yleisestä talousarviosta 31 733 740 euron talousarvio, josta maksettiin 31 333 740 euroa; toteaa myös, että talousarvio koostui jaksottamattomista määrärahoista;

                  2.

                  panee merkille, että vuonna 2011 Eurojust-yksikkö sitoi 93 prosenttia osaston 1 (henkilöstömenot), 99 prosenttia osaston 2 (hallintomenot) ja 96 prosenttia osaston 3 (toimintamenot) määrärahoista; panee merkille, että Eurojust-yksikön maksumäärärahojen käyttöaste oli 90 prosenttia osastossa 1, 78 prosenttia osastossa 2 ja 58 prosenttia osastossa 3, ja kehottaa näin ollen yksikköä toteuttamaan erityistoimenpiteitä budjetointiprosessinsa ja maksujen toteutusasteen parantamiseksi; toteaa lisäksi, että yksikkö käsitteli yhteensä 7 300 tapahtumaa (maksusitoumus- ja maksumäärärahoja);

                  3.

                  toteaa tilinpäätöksestä, että komissio myönsi vuonna 2010 Eurojust-yksikölle 2 159 000 euroa rikosoikeudellisiin ohjelmiin osallistumista varten (yhteiset tutkintaryhmät); toteaa myös, että vuonna 2011 vastaavaa tukea ei myönnetty;

         Vuoden 2010 vastuuvapausmenettelyn suositusten seuranta

                  4.

                  pitää valitettavana, että Eurojust-yksikkö ei ole toimittanut vastuuvapauden myöntävälle viranomaiselle varainhoidon puiteasetuksen 96 artiklan 2 kohdassa vaadittua kertomusta toimista, jotka se on hyväksynyt ja toteuttanut vastuuvapauden myöntävän viranomaisen varainhoitovuoden 2010 osalta antamien suositusten mukaisesti; kehottaa Eurojust-yksikköä toimittamaan kertomuksen mahdollisimman pian, jotta vastuuvapauden myöntävä viranomainen voi arvioida, onko edistystä saavutettu;

                  5.

                  kehottaa Eurojust-yksikköä toimittamaan varainhoidon puiteasetuksen 96 artiklan 2 kohdassa tarkoitetun kertomuksen varainhoitovuotta 2011 koskevasta vastuuvapausmenettelystä hyvissä ajoin ennen menettelyn päättämistä;

         Määrärahasiirrot varainhoitovuodelta toiselle

                  6.

                  toteaa, että tilintarkastustuomioistuimen kertomuksen mukaan määrärahoja siirrettiin vuodelta 2010 vuodelle 2011 yhteensä 6 448 762 euroa; toteaa lisäksi, että siirretyistä määristä oli peruutettava 1 300 000 euroa vuonna 2011; muistuttaa tilintarkastustuomioistuin korostaneen varainhoitovuoden 2010 kertomuksessaan, että näin korkea määrärahasiirtojen määrä oli liian suuri;

                  7.

                  toteaa tilintarkastustuomioistuimen kertomuksesta, että maksumäärärahoja siirrettiin vuodelle 2012 yhteensä 5 187 289 euroa (16 prosenttia kaikista maksumäärärahoista), joista 3 100 000 euroa liittyi osastoon 3 ”toimintomenot”, mikä vastaa 39:ää prosenttia osaston 3 maksumäärärahoista; kehottaa Eurojust-yksikköä tiedottamaan vastuuvapauden myöntävälle viranomaiselle toimista, joita se on toteuttanut tämän puutteen korjaamiseksi, sillä siirretyt määrät ovat liian suuria ja tilanne on vastoin talousarvion vuotuisuuden periaatetta;

                  8.

                  toteaa, että osaston 1 määrärahat kasvoivat 7 prosenttia vuodesta 2010, mikä on seuraus henkilöstö- ja muiden henkilöstöön liittyvien kulujen lisääntymisestä;

                  9.

                  panee merkille, että osaston 2 (”hallintomenot”) määrärahoista sidottiin vuonna 2011 melkein 99 prosenttia; toteaa lisäksi, että maksumäärärahojen käyttöaste oli 78 prosenttia, kun se oli 72 prosenttia vuonna 2010;

                  10.

                  toteaa, että osaston 3 määrärahoista sidottiin vuonna 2011 liki 96 prosenttia ja että maksumäärärahojen käyttöaste oli 58 prosenttia, kun se oli 59 prosenttia vuonna 2010; kehottaa Eurojust-yksikköä ilmoittamaan vastuuvapauden myöntävälle viranomaiselle toimista, joita se on toteuttanut ongelman korjaamiseksi, sillä alhainen käyttöaste osoittaa, että toiminnan suunnittelussa ja toteutuksessa on puutteita;

         Kirjanpitojärjestelmä

                  11.

                  panee tilinpäätöksestä merkille, että Eurojust-yksikkö otti vuonna 2011 käyttöön komission talousarviokirjanpidossa käyttämän suoriteperusteisen kirjanpidon järjestelmän; panee lisäksi merkille, että talousarviota koskevat tiedot on yhdistetty yhteen ainoaan järjestelmään, jossa SAP-järjestelmä toimii loppuvaiheen prosessina kirjanpidon osalta;

         Määrärahasiirrot budjettikohdasta toiseen

                  12.

                  panee merkille tilinpäätöksestä, että vuonna 2011 toteutettiin yhteensä 12 määrärahasiirtoa budjettikohdasta toiseen;

         Tilat

                  13.

                  toteaa Eurojust-yksikön vuotuisesta toimintakertomuksesta, että isäntävaltio Alankomaiden kanssa on päästy 30. kesäkuuta 2011 tehtyyn yhteistyösopimukseen perustuvaan sopimukseen uusista tiloista, joihin yksikkö siirtyy vuonna 2015, ja että unionin toimielinten kanssa on sovittu muuton talousarviovaikutuksista;

         Palvelukseenottomenettelyt

                  14.

                  panee merkille, että tilintarkastustuomioistuin totesi jälleen puutteita palvelukseenottomenettelyjen täytäntöönpanossa; kehottaa siksi Eurojust-yksikköä laatimaan palvelukseenottoa koskevan kattavan ja kaikkien ehdokkaiden yhtäläiset mahdollisuudet varmistavan toimintasuunnitelman, jotta avointen tointen osuutta voidaan vähentää merkittävästi, ja tiedottamaan toteuttamistaan toimista vastuuvapauden myöntävälle viranomaiselle; katsoo, että jotkut henkilöstösääntöjen määräyksistä voivat olla hallinnollisesti huomattavan raskaita; kannustaa sen vuoksi komissiota antamaan virastoille mahdollisuuden tiettyyn yksinkertaistamiseen henkilöstösääntöjen 110 artiklan yhteydessä;

                  15.

                  toteaa, että vuotuisen toimintakertomuksen mukaan vuonna 2011 Eurojust-yksikön palveluksessa oli 269 henkilöä, jotka jakautuivat seuraavasti:

                              —

                              42 jäsenvaltioiden lähettämää syyttäjää, tuomaria tai vastaavaa toimivaltaa käyttävää poliisia, joita kansallisten toimistojen 15 työkomennuksella olevaa kansallista asiantuntijaa avustavat;

                              —

                              210 henkilöstösääntöjen mukaisesti palvelukseen otettua työntekijää, joita kaksi työkomennuksella olevaa kansallista asiantuntijaa avustaa hallinnossa;

         Toiminnan tuloksellisuus

                  16.

                  toteaa, että vuonna 2010 jäsenvaltiot pyysivät Eurojust-yksikön apua vakavan rajatylittävän rikollisen toiminnan torjumisessa 1 421 kertaa ja että tapausten määrä nousi 1 441:een vuonna 2011; toteaa erityisesti, että vuonna 2011 rekisteröitiin 218 petostapausta ja että petostapausten koordinointikokousten lukumäärä oli 17 vuonna 2010 ja se nousi 58:aan vuonna 2011; panee tyytyväisenä merkille, että samana vuonna Eurojust-yksikkö yhdessä talousrikoksia käsittelevän yksikön (Economic Crimes Team) kanssa sai päätökseen strategisen hankkeensa, joka koski tiedonvaihdon ja jäsenvaltioiden oikeusviranomaisten keskinäisen oikeusavun tehostamista alv-petosten alalla;

                  17.

                  panee merkille, että vuonna 2011 rekisteröitiin 26 korruptiotapausta ja että tapausten määrä oli 31 vuonna 2010; korostaa, että koordinointikokousten määrä lisääntyi, sillä vuonna 2010 kokouksia oli 11 ja vuonna 2011 kokouksia oli 19; panee tyytyväisenä merkille, että samana vuonna lahjontaan keskittyvä yhteinen tutkintaryhmä (Joint Investigation Team on corruption) saavutti myönteisen tuloksen, kun jäsenvaltiossa toimiva yritys maksoi noin 3 000 000 euron suuruisen korvauksen globaaleja ulottuvuuksia sisältäneessä rajatylittävässä korruptiotapauksessa;

                  18.

                  panee merkille, että tilintarkastustuomioistuin huomautti tälläkin kertaa, että olisi aiheellista harkita Eurojustin hallinnollisen johtajan ja kollegion roolien ja vastuualueiden uudelleenmäärittämistä; ilmoittaa aikovansa tarkastella tätä asiaa, kun Eurojust-yksikköä koskevaa neuvoston päätöstä 2002/187/YOS seuraavan kerran tarkistetaan;

                  19.

                  panee merkille, että isäntävaltion kanssa on allekirjoitettu yhteistyösopimus, joka koskee Eurojustin uusia toimitiloja vuodesta 2015 alkaen;

                  20.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnan tuloksellisuudesta, varainhoidosta ja sen valvonnasta 17. huhtikuuta 2013 antamaansa päätöslauselmaan (7).

         (1)  EUVL C 388, 15.12.2012, s. 180.

         (2)  EYVL L 248, 16.9.2002, s. 1.

         (3)  EUVL L 298, 26.10.2012, s. 1.

         (4)  EYVL L 63, 6.3.2002, s. 1.

         (5)  EYVL L 357, 31.12.2002, s. 72.

         (6)  EUVL L 286, 17.10.2012, s. 267.

         (7)  Hyväksytyt tekstit, P7_TA(2013)0134 (katso tämän virallisen lehden sivu 374).


title: 2012/610/EU: Euroopan parlamentin päätös, 10. toukokuuta 2012 , vastuuvapauden myöntämisestä polttokenno- ja vetyteknologian alan yhteisyrityksen talousarvion toteuttamisesta varainhoitovuonna 2010#Euroopan parlamentin päätöslauselma, 10. toukokuuta 2012 , joka sisältää huomautukset, jotka ovat erottamaton osa päätöstä vastuuvapauden myöntämisestä polttokenno- ja vetyteknologian alan yhteisyrityksen talousarvion toteuttamisesta varainhoitovuonna 2010

text:
               17.10.2012

               FI

               Euroopan unionin virallinen lehti

               L 286/328

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä polttokenno- ja vetyteknologian alan yhteisyrityksen talousarvion toteuttamisesta varainhoitovuonna 2010
   (2012/610/EU)
   EUROOPAN PARLAMENTTI, joka

               —

               ottaa huomioon polttokenno- ja vetyteknologian alan yhteisyrityksen lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen polttokenno- ja vetyteknologian alan yhteisyrityksen tilinpäätöksestä varainhoitovuodelta 2010 sekä yhteisyrityksen vastaukset (1),

               —

               ottaa huomioon neuvoston 21. helmikuuta 2012 antaman suosituksen (06086/2012 – C7-0050/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon polttokenno- ja vetyteknologian alalla toimivan yhteisyrityksen perustamisesta 30 päivänä toukokuuta 2008 annetun neuvoston asetuksen (EY) N:o 521/2008 (3),

               —

               ottaa huomioon polttokenno- ja vetyteknologian alalla toimivan yhteisyrityksen perustamisesta annetun neuvoston asetuksen (EY) N:o 521/2008 muuttamisesta 14 päivänä marraskuuta 2011 annetun neuvoston asetuksen (EU) N:o 1183/2011 (4),

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0110/2012),

               1.

               myöntää polttokenno- ja vetyteknologian alan yhteisyrityksen pääjohtajalle vastuuvapauden yhteisyrityksen talousarvion toteuttamisesta varainhoitovuonna 2010;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman polttokenno- ja vetyteknologian alalla toimivan yhteisyrityksen pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 368, 16.12.2011, s. 40.

      (2)  EYVL L 248, 16.9.2002, s. 1.

      (3)  EUVL L 153, 12.6.2008, s. 1.

      (4)  EUVL L 302, 19.11.2011, s. 3.

      (5)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      10. toukokuuta 2012,
      joka sisältää huomautukset, jotka ovat erottamaton osa päätöstä vastuuvapauden myöntämisestä polttokenno- ja vetyteknologian alan yhteisyrityksen talousarvion toteuttamisesta varainhoitovuonna 2010
      EUROOPAN PARLAMENTTI, joka

                  —

                  ottaa huomioon polttokenno- ja vetyteknologian alan yhteisyrityksen lopullisen tilinpäätöksen varainhoitovuodelta 2010,

                  —

                  ottaa huomioon tilintarkastustuomioistuimen kertomuksen polttokenno- ja vetyteknologian alan yhteisyrityksen tilinpäätöksestä varainhoitovuodelta 2010 sekä yhteisyrityksen vastaukset (1),

                  —

                  ottaa huomioon neuvoston 21. helmikuuta 2012 antaman suosituksen (06086/2012 – C7-0050/2012),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon polttokenno- ja vetyteknologian alalla toimivan yhteisyrityksen perustamisesta 30 päivänä toukokuuta 2008 annetun neuvoston asetuksen (EY) N:o 521/2008 (3),

                  —

                  ottaa huomioon polttokenno- ja vetyteknologian alalla toimivan yhteisyrityksen perustamisesta annetun neuvoston asetuksen (EY) N:o 521/2008 muuttamisesta 14. marraskuuta 2011 annetun neuvoston asetuksen (EU) N:o 1183/2011 (4),

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0110/2012),

                  A.

                  ottaa huomioon, että polttokenno- ja vetyteknologian alan yhteisyritys (jäljempänä ’yhteisyritys’) perustettiin toukokuussa 2008 toimikaudeksi, joka jatkuu 31. joulukuuta 2017 saakka; ottaa huomioon, että sen tarkoituksena on keskittyä kehittämään markkinasovelluksia helpottaen siten teollisuuden pyrkimyksiä ottaa polttokenno- ja vetyteknologiat nopeasti käyttöön;

                  B.

                  ottaa huomioon, että yhteisyrityksestä tuli taloudellisesti itsenäinen vasta marraskuussa 2010;

                  C.

                  ottaa huomioon, että tilintarkastustuomioistuin totesi saaneensa kohtuullisen varmuuden siitä, että yhteisyrityksen varainhoitovuoden 2010 tilit ovat luotettavat ja tilien perustana olevat toimet ovat lailliset ja asianmukaiset;

                  D.

                  ottaa huomioon, että yhteisyrityksen perustajaosakkaat ovat komission edustama Euroopan unioni ja eurooppalaisen polttokenno- ja vetyteknologian alan yhteisen teknologia-aloitteen teollisuusryhmittymä (jäljempänä ’teollisuusryhmittymä’);

                  E.

                  ottaa huomioon, että unioni osarahoittaa yhteisyritystä koko jakson ajan enintään 470 000 000 eurolla tutkimuksen seitsemännen puiteohjelman talousarviosta;

                  F.

                  ottaa huomioon, että varainhoitovuonna 2010 yhteisyrityksen talousarvio oli 97 400 000 euroa;

         Talousarvio- ja varainhallinto

                  1.

                  panee lopullisesta tilinpäätöksestä merkille, että tutkimuksen ja innovoinnin pääosasto hallinnoi yhteisyrityksen varainhoitovuoden 2010 talousarviota 1. tammikuuta 2010–14. marraskuuta 2010; panee merkille, että yhteisyrityksestä tuli itsenäinen 15. marraskuuta 2010;

                  2.

                  toteaa lopullisen tilinpäätöksen perusteella, että vuoden 2010 aikana yhteisyritys on tehnyt kaksi lisätalousarviota; huomauttaa erityisesti, että

                              —

                              ensimmäisellä lisätalousarviolla pyrittiin organisoimaan uudelleen budjettikohtia yhteisyrityksen tarpeiden mukaisesti ja jakamaan tulot uudelleen siten, että otettiin huomioon yhteisyrityksen myöhään vuonna 2010 saavuttama taloudellinen itsenäisyys;

                              —

                              toisella lisätalousarviolla yhdistettiin kaksi tuloja koskevaa budjettikohtaa komission pyynnöstä;

                  3.

                  toteaa lopullisen tilinpäätöksen perusteella, että pääjohtaja antoi vuonna 2010 luvan kolmeen määrärahasiirtoon, jotka olivat kaikkiaan 0,11 prosenttia vuonna 2010 käytettävissä olleista maksumäärärahoista;

                  4.

                  panee lopullisen tilinpäätöksen perusteella merkille, että yhteisyrityksen vuoden 2010 maksusitoumusmäärärahojen käyttöaste oli 99,01 prosenttia ja maksumäärärahojen käyttöaste 88,7 prosenttia; panee erityisesti merkille

                              —

                              henkilöstömäärärahojen alhaisen käyttöasteen sekä maksusitoumusmäärärahoina (19,14 prosenttia) että maksumäärärahoina (13,63 prosenttia), mikä johtuu lähinnä palvelukseenottamisen viivästymisestä,

                              —

                              infrastruktuurimaksumäärärahojen alhaisen käyttöasteen (15,39 prosenttia), joka liittyy yhteisyrityksen vasta myöhään saavuttamaan taloudelliseen itsenäisyyteen;

                        pyytää yhteisyritystä selvittämään vastuuvapauden myöntävälle viranomaiselle palvelukseenottamiseen liittyvät viivästymiset; kehottaa lisäksi yhteisyritystä tiedottamaan vastuuvapauden myöntävälle viranomaiselle hyväksytyistä ja toteutetuista toimista tilanteen korjaamiseksi ja sekä maksusitoumusmäärärahojen että maksumäärärahojen käyttöasteen nostamiseksi;

                  5.

                  panee merkille, että kaikki vuoden 2010 toimintamaksut maksettiin edunsaajille vuoden 2010 viimeisten kuuden viikon aikana;

         Sisäisen valvonnan järjestelmät

                  6.

                  pyytää yhteisyritystä ja erityisesti sen tilinpitäjää vakioimaan ja validoimaan ensisijaiset toimintaprosessit, kuten varainhoitoa koskevissa säännöksissä edellytetään;

                  7.

                  panee merkille, että tilintarkastustuomioistuimen mukaan yhteisyrityksen tietotekniikkaa koskeva hallinto ja käytännöt ovat sen kokoon ja tehtäviin nähden riittäviä; korostaa kuitenkin, että toimintaperiaatteiden ja menettelyjen vakioimisessa tietoteknisen strategian suunnittelusyklissä, tietojen luokittelussa luottamuksellisuuden ja yhtenäisyyden perusteella, toiminnan jatkuvuussuunnitelmassa sekä palautumissuunnitelmassa ollaan jäljessä tavoitteista; kehottaa yhteisyritystä korjaamaan tilanteen ja toimittamaan vastuuvapauden myöntävälle viranomaiselle ajantasaistetun kertomuksen asiasta;

                  8.

                  toistaa, että yhteisyritys perustettiin toukokuussa 2008 ja se aloitti itsenäisen toimintansa marraskuussa 2010; ilmaisee huolensa siitä, ettei luontoissuoritusten arvioinnissa käytettäviä menetelmiä ole vielä kehitetty varainhoitoa koskevien säännösten mukaisesti ja tutkimuksen seitsemännen puiteohjelman ohjelmiin osallistumista koskevien sääntöjen perusteella; panee merkille yhteisyrityksen tilintarkastustuomioistuimelle antaman vastauksen, jonka mukaan se on laatinut menetelmän vuoden 2011 toisella neljänneksellä ja että se toimitettiin hallintoneuvoston hyväksyttäväksi marraskuussa 2011; kehottaa yhteisyritystä toimittamaan vastuuvapauden myöntävälle viranomaiselle ajantasaiset tiedot menetelmän käyttöönotosta ja täytäntöönpanosta;

         Sisäinen tarkastus

                  9.

                  panee merkille, että yhteisyrityksen varainhoitoa koskevia säännöksiä ei ole vielä tarkistettu siten, että niihin sisältyisi maininta koko yleistä talousarviota koskevista komission sisäisen tarkastajan toimivaltuuksista;

                  10.

                  toteaa kuitenkin, että komissio ja yhteisyritys ovat ryhtyneet toimiin varmistaakseen, että komission sisäisen tarkastuksen ja yhteisyrityksen sisäisen tarkastuksen toiminnon toiminta-alat määritetään selkeästi;

         Ehdotuspyyntö ja projektihallinta

                  11.

                  panee yhteisyrityksen vuotuisesta toimintakertomuksesta merkille, että vuoden 2009 aikana yhteisyritys sai päätökseen vuoden 2009 ehdotuspyyntöä koskevan valintamenettelyn allekirjoittamalla avustussopimuksen 28 hankkeelle ja että ensimmäiset maksut suoritettiin vuoden 2010 loppuun mennessä kaikille paitsi yhdelle hankkeisiin osallistuvalle konsortiolle;

                  12.

                  vahvistaa vuotuisen toimintakertomuksen perusteella, että ehdotuspyyntö vuodeksi 2010 julkaistiin 18. kesäkuuta 2010 ja että yhteisyritys osallistui ehdotuspyyntöön 89 100 000 euron rahoitusosuudella; toteaa, että määräaikaan mennessä jätettiin 71 ehdotusta, joista 43 ylitti arviointikynnyksen, ja että sopimusneuvottelut käytiin vuonna 2011;

                  13.

                  pyytää yhteisyritystä toimittamaan vastuuvapauden myöntävälle viranomaiselle

                              —

                              tämänhetkistä tilannetta koskevan päivitetyn kertomuksen vuoden 2009 ehdotuspyyntöjen mukaisten hankkeiden maksuista ja alustavista tuloksista;

                              —

                              tämänhetkistä tilannetta koskevan päivitetyn kertomuksen vuoden 2010 ehdotuspyyntöjen mukaisten hankkeiden sopimuksista ja maksuista;

                  14.

                  panee merkille, että vuoden 2010 ehdotuspyyntöjen arvioinnin toteuttivat 32 riippumatonta asiantuntijaa ja puheenjohtaja ja että kaksi riippumatonta tarkkailijaa valvoi, että arviointimenettely toteutettiin oikeudenmukaisella, puolueettomalla ja luotettavalla tavalla; kehottaa yhteisyritystä tiedottamaan vastuuvapauden myöntävälle viranomaiselle varmennusmekanismeista, joiden avulla se varmistaa asiantuntijoiden ja tarkkailijoiden täyden riippumattomuuden ja vähentää näin eturistiriitojen riskiä tarjousten arvioinnissa;

         Isäntävaltion kanssa ei ole tehty sopimusta

                  15.

                  kehottaa yhteisyritystä tekemään Belgian kanssa pikaisesti sopimuksen toimistotiloista, erioikeuksista ja vapauksista sekä muusta Belgian isäntävaltiona sille antamasta tuesta perustamisasetuksen (EY) N:o 521/2008 mukaisesti;

         Yleisiä huomioita yhteisyrityksistä

                  16.

                  korostaa, että komissio on tähän mennessä perustanut seitsemän yhteisyritystä Euroopan unionin toiminnasta tehdyn sopimuksen 187 artiklan nojalla; panee merkille, että kuusi yhteisyritystä (IMI, ARTEMIS, ENIAC, CLEAN SKY, FCH ja ITER-F4E) toimivat tutkimusalalla komission tutkimuksen ja innovoinnin pääosaston ja tietoyhteiskunnan ja viestinten pääosaston alaisuudessa ja että yhdelle yhteisyritykselle on annettu tehtäväksi kehittää uusi ilmaliikenteen hallintajärjestelmä (SESAR) eli se toimii liikennealalla, jota valvoo liikenteen ja liikkumisen pääosasto;

                  17.

                  panee merkille, että yhteisyritysten varojen ohjeelliseksi kokonaismääräksi määritettiin koko toimintakaudelle 21 793 000 000 euroa;

                  18.

                  panee merkille, että unionin kokonaisosuudeksi yhteisyrityksistä määritettiin koko toimintakaudelle 11 489 000 000 euroa;

                  19.

                  panee merkille, että varainhoitovuonna 2010 Euroopan unionin osuus yhteisyritysten talousarviosta oli 505 000 000 euroa;

                  20.

                  kehottaa komissiota välittämään vastuuvapauden myöntävälle viranomaiselle vuosittain konsolidoidut tiedot kokonaisrahoituksesta, jonka kukin yhteisyritys saa vuosittain unionin yleisestä talousarviosta, jotta varmistetaan avoimuus ja selvyys unionin varojen käytöstä ja palautetaan eurooppalaisten veronmaksajien luottamus;

                  21.

                  panee tyytyväisenä merkille Artemis-yhteisyrityksen aloitteen sisällyttää vuotuiseen toimintakertomukseensa tietoja meneillään olevien hankkeiden valvonnasta ja tarkastelusta; katsoo, että myös muiden yhteisyritysten olisi sovellettava tätä käytäntöä;

                  22.

                  palauttaa mieliin, että yhteisyritykset ovat julkis- ja yksityissektorin kumppanuuksia ja että näin ollen niissä yhdistyvät julkiset ja yksityiset intressit; katsoo, että näissä olosuhteissa eturistiriidan todennäköisyyttä ei pitäisi sivuuttaa vaan se pitäisi käsitellä asianmukaisesti; pyytääkin yhteisyrityksiä ilmoittamaan vastuuvapauden myöntävälle viranomaiselle varmennusmekanismeista, joita niiden rakenteissa on olemassa ja jotka mahdollistavat eturistiriitojen asianmukaisen hoidon ja estämisen;

                  23.

                  panee merkille, että yhteisyritykset ovat suhteellisen pieniä rakenteita ja että ne ovat keskittyneet maantieteellisesti, lukuun ottamatta yhteisyritystä ITERiä ja fuusioenergian kehittämistä varten; katsoo siksi, että niiden olisi yhdistettävä resurssejaan mahdollisuuksien mukaan;

                  24.

                  pyytää tilintarkastustuomioistuinta antamaan vastuuvapauden myöntävälle viranomaiselle tietoa siitä, mitä jatkotoimia on aiheutunut huomautuksista, joita se teki kunkin yhteisyrityksen osalta niiden varainhoitovuoden 2011 tilinpäätöksiä koskevissa kertomuksissaan;

                  25.

                  pyytää tilintarkastustuomioistuinta toimittamaan kohtuullisessa määräajassa parlamentille erityiskertomuksen lisäarvosta, jota yhteisyritysten perustamisesta on saatu unionin tutkimusta, teknologista kehitystyötä ja esittelyä koskevien ohjelmien alalla; panee lisäksi merkille, että kyseisessä kertomuksessa olisi esitettävä myös arvio yhteisyritysten tehokkuudesta.

         (1)  EUVL C 368, 16.12.2011, s. 40.

         (2)  EYVL L 248, 16.9.2002, s. 1.

         (3)  EUVL L 153, 12.6.2008, s. 1.

         (4)  EUVL L 302, 19.11.2011, s. 3.

         (5)  EYVL L 357, 31.12.2002, s. 72.


Liite AKT-EY-suurlähettiläskomitean päätökseen N:o 1/2000, tehty 28 päivänä helmikuuta 2000, 1 päivänä maaliskuuta 2000 sovellettavista siirtotoimenpiteistä